नई दिल्ली: बीसीसीआई के तीन सदस्यीय पैनल ने पूर्व भारतीय महिला कप्तान और सीओए की मौजूदा सदस्य डायना इडुल्जी के नाम की सिफारिश प्रतिष्ठित सीके नायुडू लाइफटाइम अचीवमेंट पुरस्कार के लिए की हालांकि उन्होंने उच्चतम न्यायालय द्वारा नियुक्त प्रशासकों की समिति की सदस्य होने के कारण इसे लेने से इनकार कर दिया। बीसीसीआई की समिति ने डायना के साथ भारत के पूर्व कप्तान दिवंगत पंकज रॉय, भारत के पूर्व सलामी बल्लेबाज और कोच अंशुमान गायकवाड़ और महिला टीम की पूर्व कप्तान और कोच सुधा शाह को भी पुरस्कार देने की सिफारिश की थी।